Vietimme kaksi ihanaa viikkoa ystäväperheidemme kanssa villalla. Gerard ja hänen perheensä saivat meidät tuntemaan itsemme erittäin tervetulleiksi ja kaikkiin viesteihimme vastattiin nopeasti.

Villa on juuri niin ihana kuin kuvista voi päätellä ja erityisen maininnan ansaitsee hyvinvarusteltu keittiö ja iso ruokapöytä, jonka ääreen koko 11 henkinen seurueemme mahtui. Suurina ruoanlaiton ystävinä meitä ilahdutti myös iso grilli, jonka ääressä vietimme useita ihania iltoja.

Villa sijaitsee keskellä peltomaisemaa ja vaikka moottoritie on lähellä, eivät tien äänet kantaudu laisinkaan talolle. Hyvien yhteyksien ansiosta Costa Bravan lähimmille rannoille ajaa n. 20 minuutissa ja Gironaan vartissa.

Uima-allas oli juuri sopivan kokoinen lapsille ja se käytiin puhdistamassa muutaman päivän välein.

Suosittelemme lämpimästi taloa isommille ystäväporukoille tai 3-4 perheelle.